cyanic-selkie/wikianc huggingface dataset:
Ρομάν φον Ούνγκερν-Στέρνμπεργκ
Αποκατάσταση της ανεξαρτησίας της Εξωτερικής Μογγολίας
Οι δυνάμεις του Ούνγκερν διέσχισαν τα βόρεια σύνορα της Εξωτερικής Μογγολίας την 1η Οκτωβρίου του 1920 και κινήθηκαν προς τα νοτιοδυτικά. Ο Ούνγκερν ξεκίνησε διαπραγματεύσεις με τις κινεζικές κατοχικές δυνάμεις. Το σύνολο των αιτημάτων του, συμπεριλαμβανομένου του αφοπλισμού των κινεζικών δυνάμεων απορρίφθηκαν. Το διάστημα μεταξύ 26–27 Οκτωβρίου και 2-4 Νοεμβρίου του 1920 οι δυνάμεις του Ούνγκερν επιτέθηκαν στην πρωτεύουσα της Μογγολίας, Ούργκα (επισήμως Νιισλέλ Χουρί, σημερινή Ουλάν Μπατόρ), ωστόσο υπέστησαν τεράστιες απώλειες. Μετά την ήττα οι δυνάμεις του Ούνγκερν υποχώρησαν στα ανώτερα ρεύματα του Ποταμού Χερλέν στο Σετσέν-Χαν Αϊμάγκ (περιφέρεια, η οποία κυβερνείτο από πρίγκιπες, οι οποίοι έφεραν τον τίτλο του Σετσέν Χαν) στην ανατολική Εξωτερική Μογγολία. Έχαιρε της υποστήριξης των Μογγόλων, οι οποίοι επιθυμούσαν την απελευθέρωσή τους από την κινεζική κατοχή και ειδικότερα ο Μπογκντ Χαν, ο οποίος απέστειλε κρυφά προς τον Ούνγκερν τις ευχές του για την εκδίωξη των Κινέζων από τη Μογγολία. Οι Κινέζοι είχαν εντείνει τον έλεγχό τους στην Εξωτερική Μογγολία εκείνη την περίοδο, θέτοντας υπό αυστηρό έλεγχο τις Βουδιστικές θρησκευτικές τελετές, οι οποίες λάμβαναν χώρα σε μοναστήρια, καθώς και φυλακίζοντας όσους Ρώσους και Μογγόλους θεωρούσαν "αυτονομιστές". Σύμφωνα με τα απομνημονεύματα του Μ.Γ. Τορνόφσκι, η Ασιατική Μεραρχία αριθμούσε 1460 άνδρες, ενώ η κινεζική φρουρά αριθμούσε 7000. Οι Κινέζοι είχαν πλεονέκτημα στο πυροβολικό και τα αυτόματα πολυβόλα, ενώ είχαν κατασκευάσει ένα δίκτυο τάφρων εντός και περιμετρικά της Ούργκα.
Αιλία Ευδοκία
Η Ορθόδοξη Εκκλησία τιμά την Ευδοκία ως αγία και εορτάζει τη μνήμη της στις 13 Αυγούστου, αν και αναφέρεται σε λεπτομερή Συναξάρια και όχι στο συναξάριο των μηναίων
Ρομάν φον Ούνγκερν-Στέρνμπεργκ
Αποκατάσταση της ανεξαρτησίας της Εξωτερικής Μογγολίας
Την 1η Φεβρουαρίου 1921 το στρατιωτικό σώμα του Ούνγκερν υπό την ηγεσία του Μ.Π. Ρεζούχιν κατέλαβε κινεζικές οχυρώσεις του μετώπου. Άλλες δυνάμεις κινήθηκαν προς την Ούργκα και το Μοναστήρι Μαντζουσρί επί του όρους Μπογκντ Χαν Ουούλ στα νότια της Ούργκα. Στις 2 Φεβρουαρίου οι δυνάμεις του Ούνγκερν έδωσαν μάχη για τον έλεγχο των κινεζικών γραμμών του μετώπου, ενώ έθεσαν υπό τον έλεγχό τους τμήματα της Ούργκα. Κατά τη διάρκεια της μάχης το ειδικό στρατιωτικό σώμα του Ούνγκερν, το οποίο αποτελείτο από Θιβετιανούς, Μογγόλους, Μπουριάτες και Ρώσους, απελευθέρωσε τον Μπογκντ Γκεγκέεν από τον κατ' οίκον περιορισμό του και τον μετέφερε μέσω του Μπογκντ Ουούλ στο Μοναστήρι Μαντζουσρί. Στις 3 Φεβρουαρίου ο Ούνγκερν έδωσε στους στρατιώτες του χρόνο ανάπαυσης. Χρησιμοποιώντας μια τακτική του Τζένγκις Χαν ο Ούνγκερν διέταξε τις δυνάμεις του να ανάψουν μεγάλο αριθμό φωτιών στους λόφους που περιτριγύριζαν την Ούργκα, χρησιμοποιώντας τις ως σημεία προσανατολισμού για το στρατιωτικό σώμα του Ρεζούχιν. Αυτό είχε επίσης ως αποτέλεσμα η πόλη να φαίνεται περικυκλωμένη από μια κατά πολύ ισχυρότερη αριθμητικά δύναμη. Στις 4 Φεβρουαρίου ο Ούνγκερν ξεκίνησε ευρείας κλίμακας επίθεση εναντίον των εναπομεινάντων κινεζικών θέσεων στην Ούργκα από τα ανατολικά, καταλαμβάνοντας τις πλέον οχυρωμένες εκ των θέσεων στους στρατώνες και τον κινεζικό εμπορικό οικισμό (買賣城, Μαϊμαϊτσένγκ). Το σύνολο της πρωτεύουσας τελικώς κατελήφθη έπειτα από αριθμό σκληρό μαχών, αν και τμήμα των κινεζικών δυνάμεων είχε εγκαταλείψει την πόλη νωρίτερα. Ωστόσο μικρής κλίμακας μάχες εξακολούθησαν να λαμβάνουν χώρα ως τις 5 Φεβρουαρίου.
Μεταξύ της 11ης και της 13ης Μαρτίου ο Ούνγκερν κατέλαβε μια οχυρή κινεζική βάση στο Τσοΐρ, στα νότια της Ούργκα, ενώ Κινέζοι στρατιώτες εγκατέλειψαν το Ζαμίν-Ουούντ, δίχως να δώσουν μάχη.
Αιλία Ευδοκία
Οικογένεια
Παντρεύτηκε τον Θεοδόσιο Β΄ Αυτοκράτορα του Ανατολικού Ρωμαϊκού Κράτους και είχε τέκνο:
Ρομάν φον Ούνγκερν-Στέρνμπεργκ
Αποκατάσταση της ανεξαρτησίας της Εξωτερικής Μογγολίας
Όταν οι εναπομείνασες κινεζικές δυνάμεις, έχοντας υποχωρήσει στη Βόρεια Μογγολία, κοντά στην Κιάχτα, επιχείρησαν να προσπεράσουν σε κοντινή απόσταση από τα δυτικά την Ούργκα, προκειμένου να φτάσουν ως την Κίνα, οι Ρώσοι και οι Μογγόλοι φοβήθηκαν για μια απόπειρα ανακατάληψης της Ούργκα. Αρκετές εκατοντάδες Κοζάκοι και Μογγόλοι στρατιώτες εστάλησαν προκειμένου να συναντήσουν τις κινεζικές δυνάμεις, οι οποίες αριθμούσαν αρκετές χιλιάδες άνδρες, στην περιοχή του δρόμου μεταξύ της Ούργκα και του Ουλιαστάι, κοντά στον Ποταμό Τουούλ της Κεντρικής Μογγολίας. Εκεί διεξήχθη σειρά μαχών από τις 30 Μαρτίου ως τις 2 Απριλίου, με τις κινεζικές δυνάμεις να τρέπονται σε φυγή και να εκδιώκονται ως τα νότια σύνορα της χώρας. Αυτό είχε ως αποτέλεσμα οι κινεζικές δυνάμεις να εγκαταλείψουν την Εξωτερική Μογγολία.
Η Μογγολία προ της εισβολής των Μπολσεβίκων το 1921
Ο Ούνγκερν, Μογγόλοι λάμα και πρίγκιπες μετέφεραν τον Μπογκντ Χαν από το Μοναστήρι Μαντζουσρί στην Ούργκα στις 21 Φεβρουαρίου 1921. Στις 22 Φεβρουαρίου μια επίσημη τελετή έλαβε χώρα, αποκαθιστώντας τον Μπογκντ Χαν στον θρόνο. Ως επιβράβευση για την εκδίωξη των Κινέζων από την Ούργκα, ο Μπογκντ Χαν τίμησε τον Ούνγκερν με τον υψηλό κληρονομούμενο τίτλο του darkhan khoshoi chin wang στον βαθμό του khan, καθώς και με σειρά άλλων προνομίων. Άλλοι διοικητές, λάμα και πρίγκιπες, οι οποίοι είχαν συμμετάσχει στα γεγονότα αυτά επίσης έλαβαν υψηλούς τίτλους και βραβεύσεις. Για την κατάληψη της Ούργκα ο Ούνγκερν έλαβε από τον Σεμιόνοφ τον βαθμό του Αντιστράτηγου. Η Μογγολία ανακηρύχτηκε ανεξάρτητη μοναρχία υπό τη θεοκρατική εξουσία του Μπογκντ Χαν ή 8ου Μπογκντ Γκεγκέν Τζεμπτσουντάμπα Χουτουκτού.
Αιλία Ευδοκία
Βιβλιογραφία
Κατηγορία:5ος αιώνας Κατηγορία:Σύζυγοι Βυζαντινών Αυτοκρατόρων Κατηγορία:Δυναστεία του Θεοδοσίου Κατηγορία:Άγιοι της Ορθόδοξης Εκκλησίας Κατηγορία:Βυζαντινοί του 5ου αιώνα
Ρομάν φον Ούνγκερν-Στέρνμπεργκ
Η Μογγολία προ της εισβολής των Μπολσεβίκων το 1921
Στις 13 Μαρτίου 1921 η Μογγολία ανακηρύχτηκε ανεξάρτητη μοναρχία, με τον Ούνγκερν ως δικτάτορα. Ως μυστικιστής, γοητευμένος από τις πεποιθήσεις και τις θρησκείες της Άπω Ανατολής, όπως το Βουδισμό και θεωρώντας τον εαυτό του μετενσάρκωση του Τζένγκις Χαν, η φιλοσοφία του φον Ούνγκερν-Στέρνμπεργκ ήταν ένα ιδιαιτέρως μπερδεμένο κράμα ρωσικού εθνικισμού και κινεζικών και μογγολικών πεποιθήσεων. Η παραδοσιαρχία και ο οριενταλισμός του, ιδιαιτέρως ασυνήθιστοι για το Δυτικό Πολιτισμό εκείνης της περιόδου, συνέβαλαν στο να μείνει γνωστός ως ο "Τρελός Βαρώνος".
Ιστορικοί σημειώνουν πως ο Ούνγκερν θεωρήθηκε από αρκετούς Μογγόλους μετενσάρκωση του "Θεού του Πολέμου" (η θεότητα του Τζαμσαράν στη θιβετιανή και μογγολική παράδοση). Παρά το γεγονός πως αρκετοί Μογγόλοι ενδεχομένως να τον θεωρούσαν θεότητα ή -το λιγότερο- μετενσάρκωση του Τζένγκις Χαν, ο Ούνγκερν ουδέποτε ανακηρύχτηκε επισήμως ως κάποια από τις παραπάνω μετενσαρκώσεις. Η πολιτική εξουσία επί της Μογγολίας ανήκε επισήμως στον Μπογκντ Χαν.
Σύμφωνα με ορισμένους αυτόπτες μάρτυρες (μεταξύ άλλων τον μηχανικό του και αξιωματικό Καμίλ Γκιζίτσκι και τον τυχοδιώκτη και συγγραφέα Φέρντιναντ Άντονι Οσεντόβσκι), ο Ούνγκερν ήταν ο πρώτος ο οποίος επιχείρησε την επιβολή τάξης στην Ούργκα, επιβάλλοντας τον καθαρισμό των δρόμων και την υγιεινή, καθώς και προωθώντας έναν θρησκευτικό τρόπο ζωής και μια ανεκτικότητα εντός της πρωτεύουσας και επιχειρώντας να μεταρρυθμίσει την τοπική οικονομία.
Η Ασιατική Μεραρχία Ιππικού του αποτελείτο από εθνικά στρατιωτικά σώματα, όπως το κινεζικό σύνταγμα, η ιαπωνική μονάδα, διάφορα συντάγματα Κοζάκων, Μογγόλων, Μπουριατών, Τατάρων καθώς και άλλων μονάδων αποτελούμενων από άλλες εθνότητες. Ο Ούνγκερν ανέφερε πως συνολικά 16 διαφορετικές εθνικότητες υπηρετούσαν στη μεραρχία του. Δεκάδες Θιβετιανοί επίσης υπηρετούσαν ως μέρος των στρατευμάτων του. Πιθανώς να είχαν σταλεί από τον 13ο Δαλάι Λάμα, με τον οποίο ο Ούνγκερν ευρισκόταν σε επικοινωνία ή πιθανώς οι Θιβετιανοί αυτοί να προέρχονταν από τη θιβετιανή αποικία της Ούργκα. Ένθερμος αντισημίτης, ο Ούνγκερν διέταξε την εκτέλεση 38 Εβραίων στην Ούργκα, ενώ ο συνολικός αριθμός των εκτελεσθέντων έφτασε περίπου τους 846.
Ο ηγέτης των Καλμούκων Οϊρατών Μογγόλων, Τζα Λάμα, σκότωσε το σύνολο των μελών μιας διπλωματικής αποστολής που εστάλη από τον Ούνγκερν στη Λάσα το 1920. Ο Τζα Λάμα προκάλεσε απογοήτευση στον Ούνγκερν μέσω αυτής του της συμπεριφοράς, ενώ αποτελούσε αντικείμενο θαυμασμού του τελευταίου, απαντώντας του μέσω ύβρεων και εισβάλλοντας στη Μογγολία.
Ήττα, αιχμαλωσία και εκτέλεση, το 1921
Οι Μπολσεβίκοι ξεκίνησαν να εισέρχονται στη Μογγολία λίγο μετά την Οκτωβριανή Επανάσταση του 1917, δηλαδή αρκετό καιρό προτού θέσουν υπό τον έλεγχό τους τη Ρωσική Υπερβαϊκάλη. Το 1921 διάφορες μονάδες του Κόκκινου Στρατού, οι οποίες ανήκαν στη Σοβιετική Ρωσία και στο κράτος-δορυφόρο της, τη Δημοκρατία της Άπω Ανατολής, εισέβαλαν στη νεοανεξαρτητοποιημένη Μογγολία, προκειμένου να νικήσουν τον Ούνγκερν. Οι δυνάμεις αυτές περιελάμβαναν τον ηγέτη των Κόκκινων Μογγόλων και ήρωα της ανεξαρτησίας, Νταμντίν Σουχμπαατάρ. Κατάσκοποι και διάφορες μικρότερες αριθμητικά μονάδες αντιπερισπασμού σκόρπισαν τον τρόμο και την προδοσία, προκειμένου να αποδυναμώσουν τις δυνάμεις του Ούνγκερν. Ο Ούνγκερν οργάνωσε εκστρατεία, προκειμένου να συναντήσει τις δυνάμεις αυτές στη Σιβηρία και να στηρίξει τις εν εξελίξει αντι-Μπολσεβικικές εξεγέρσεις. Πιστεύοντας πως έχαιρε της αμέριστης υποστήριξης των ντόπιων στη Σιβηρία και τη Μογγολία, ο Ούνγκερν απέτυχε να ενισχύσει σημαντικά τις δυνάμεις του, παρά το γεγονός πως υστερούσε κατά μεγάλο βαθμό αριθμητικά και σε επίπεδο οπλισμού από τους Κόκκινους. Ωστόσο, εν αγνοία του Ούνγκερν, οι Κόκκινοι είχαν με επιτυχία καταστείλει τις εξεγέρσεις στη Σιβηρία, ενώ οι σοβιετικές οικονομικές πολιτικές είχαν προσωρινά χαλαρώσει λόγω της Νέας Οικονομικής Πολιτικής του Λένιν. Με την άφιξη του Ούνγκερν, λίγοι ήσαν οι ντόπιοι χωρικοί και Κοζάκοι οι οποίοι δέχθηκαν να τον ακολουθήσουν.
Έχονατς καταλάβει την Ούργκα στις 6 Ιουλίου 1921, οι δυνάμεις των Κόκκινων απέτυχαν να νικήσουν τον κυρίως κορμό των δυνάμεων της Ασιατικής Μεραρχίας (τις ταξιαρχίες του Ούνγκερν και του Ρεζούχιν). Ο Ούνγκερν αναδιοργάνωσε τις δυνάμεις του και επιχείρησε να εισβάλει στην Υπερβαϊκάλη μέσω των ρωσομογγολικών συνόρων. Προκειμένου να κερδίσει τη στήριξη των στρατιωτών του και του τοπικού πληθυσμού, ο Ούνγκερν γνωστοποίησε συμφωνία του με τον Γκριγκόρι Σεμιόνοφ, ενώ αναφέρθηκε σε υποτιθέμενη ιαπωνική επίθεση, η οποία θα τους υποστήριζε στις κινήσεις τους, παρά το γεγονός πως ούτε ο Σεμιόνοφ, ούτε και οι Ιάπωνες ήταν πρόθυμοι να του παράσχουν βοήθεια. Μετά από ανάπαυση αρκετών ημερών, στις 18 Ιουλίου η Ασιατική Μεραρχία ξεκίνησε τις επιδρομές της εντός των σοβιετικών εδαφών. Οι αυτόπτες μάρτυρες Καμίλ Γκιζίτσκι και Μιχαήλ Τορνόφσκι έδωσαν παρόμοιες εκτιμήσεις αναφορικά με τους αριθμούς των στρατευμάτων: περίπου τρεις χιλιάδες άνδρες συνολικά. Οι δυνάμεις του Ούνγκερν έφθασαν βαθιά εντός των ρωσικών εδαφών. Οι Σοβιετικοί κήρυξαν στρατιωτικό νόμο στα εδάφη όπου αναμενόταν να φθάσουν οι Λευκοί, συμπεριλαμβανομένου του Βερχνεουντίνσκ (σημερινού Ολυλάν-Ουντέ, πρωτεύουσα της Μπουριατίας). Οι δυνάμεις του Ούνγκερν κατέλαβαν αρκετούς οικισμούς, με τον βορειότερο εξ' αυτών να είναι το Νοβοσελενγκίνσκ, το οποίο κατελήφθη την 1η Αυγούστου. Εκείνη την περίοδο ο Ούνγκερν αντελήφθη πως η επέλασή του ήταν ανεπαρκώς προετοιμασμένη, ενώ ταυτόχρονα πληροφορήθηκε τον ερχομό μεγάλων αριθμητικά δυνάμεων των Κόκκινων. Στις 2 Αυγούστου 1921 ξεκίνησε την υποχώρησή του προς τη Μογγολία, όπου κοινοποίησε την αποφασιστικότητά του να πολεμήσει τον Κομμουνισμό. Ενώ οι δυνάμεις του Ούνγκερν επιθυμούσαν να εγκαταλείψουν τις πολεμικές επιχειρήσεις και να κατευθυνθούν προς τη Μαντζουρία, προκειμένου να ενωθούν με άλλους Ρώσους εμιγκρέδες, σύντομα κατέστη ξεκάθαρο πως ο Ούνγκερν είχε διαφορετική άποψη. Επιθυμούσε να υποχωρήσει προς την Τούβα και στη συνέχεια προς το Θιβέτ. Στρατιωτικές δυνάμεις υπό την ηγεσία τόσο του Ούνγκερν όσο και του Ρεζούχιν στασίασαν με επιτυχία και ετοίμασαν σχέδια για τη δολοφονία των διοικητών τους. Στις 17 Αυγούστου ο Ρεζούχιν σκοτώθηκε. Μία ημέρα αργότερα οι συνωμότες επιχείρησαν ανεπιτυχώς να δολοφονήσουν τον Ούνγκερν. Η διοικητική του αρχή τότε κατέρρευσε, καθώς η ταξιαρχία του διαλύθηκε. Στις 20 Αυγούστου ο Ούνγκερν πιάστηκε αιχμάλωτος από στρατιωτικό σώμα των Σοβιετικών, του οποίου ηγείτο ο διάσημος διοικητής των ανταρτών, Π.Ε. Σχετίνκιν (αργότερα μέλος των Τσέκα).
Μετά από μια παρωδία δίκης διάρκειας 6 ωρών και 15 λεπτών, η οποία έλαβε χώρα στις 15 Σεπτεμβρίου 1921, δικαζόμενος από τον Γιεμελιάν Γιαροσλάφσκι, ο Βαρώνος καταδικάστηκε σε τυφεκισμό. Η ποινή εκτελέστηκε το απόγευμα ή το βράδυ της ίδιας ημέρας στο Νοβονικολάεφσκ.
"Όταν πληροφορήθηκε τον θάνατό του, ο Μπογκντ Χαν έδωσε εντολή προσευχές υπέρ αναπαύσεως της ψυχής του να διαβαστούν σε όλη τη Μογγολία. Ήσαν, αναμφίβολα, απαραίτητες."
Ράμπι (νησί)
thumb|Χάρτης του νησιού Ράμπι. Το Ράμπι είναι ένα ηφαιστειογενές νησί των Φίτζι. Βρίσκεται 5 χιλιόμετρα δυτικά του Ταβεούνι και ανήκει στο αρχιπέλαγος Βανούα Λέβου. Καλύπτει έκταση 66,3 τετραγωνικών χιλιομέτρων, έχει μέγιστο υψόμετρο 463 μέτρα και ακτογραμμή 46,2 χιλιομέτρων. Έχει πληθυσμό περίπου 5.000 κατοίκους. Στο Ράμπι κατοικούν οι Μπανάμποι που είναι οι γηγενείς κάτοικοι της νήσου Μπανάμπα. Ενώ η γηγενής κοινότητα των Φίτζι που ζούσε στο παρελθόν στο Ράμπι μεταφέρθηκε στο Ταβεούνι μετά την αγορά του νησιού από τη βρετανική κυβέρνηση. Οι αρχικοί κάτοικοι εξακολουθούν να διατηρούν τους συνδέσμους τους με το νησί και εξακολουθούν να χρησιμοποιούν το όνομα Ράμπι σε εθνικούς διαγωνισμούς.
Γεωγραφία
Το Ράμπι έχει τέσσερις κύριους οικισμούς - όλοι πήραν το όνομά τους και κατοικήθηκαν από τους απογόνους, τεσσάρων χωριών της νήσου Μπανάμπα που καταστράφηκαν από τις ιαπωνικές δυνάμεις που εισέβαλαν στον Β΄ Παγκόσμιο Πόλεμο. Το χωριό Ταμπουέουα, παλαιότερα γνωστό ως Νούκου ή Κάι Νούκου στα Φίτζι, είναι το διοικητικό κέντρο του Ράμπι. Βρίσκεται στο βόρειο τμήμα του νησιού, το Ταμπουέουα διαθέτει διοικητικά κτίρια, αποβάθρα, ταχυδρομείο, δικαστήριο, νοσοκομείο και ξενώνα, ο μοναδικός στο νησί. 14 χιλιόμετρα νότια του Ταμπουέουα βρίσκεται το Ταμπιάνγκ (πρώην Σιοσίο), εκεί βρίσκεται το μοναδικό σχολείο του Ράμπι καθώς και το αεροδρόμιο. Άλλοι σημαντικοί οικισμοί περιλαμβάνουν το Ούμα (πρώην Ουιινόκου), μεταξύ Ταμπουέουα και Ταμπιάνγκ, και το Μπουακονικάι (πρώην Αοτεκέα), περίπου 22 χιλιόμετρα από το Ταμπουέουα. Το Ράμπι είναι το όγδοο μεγαλύτερο νησί των Φίτζι και ο αντιμεσημβρινός διασχίζει το νησί.
Εξωτερικοί σύνδεσμοι
Κατηγορία:Νησιά των Φίτζι
Σπήλαιο Αγγίτη
Το σπήλαιο πηγών Αγγίτη (Μααράς) τοποθετείται βόρεια της υδρολογικής λεκάνης Δράμας, που περιβάλλεται από τα όρη Φαλακρό, Μενοίκιο, Παγγαίο και Σύμβολο. Βρίσκεται 25 χλμ. βορειοδυτικά της Δράμας και 500μ. από τον οικισμό Αγγίτης του Δήμου Προσοτσάνης. Θεωρείται μέχρι στιγμής το μεγαλύτερο ποτάμιο σπήλαιο στην Ελλάδα, με μήκος περί τα 15 χιλιόμετρα, εκ των οποίων τα 12,5 περίπου έχουν χαρτογραφηθεί. μικρογραφία|αριστερά|Σπήλαιο Αγγίτη. μικρογραφία|Σπήλαιο Αγγίτη.
Η ιδιαιτερότητα του έγκειται στο γεγονός ότι στο δάπεδό του κυλάει ο ποταμός Αγγίτης. Ο πλούσιος διάκοσμός του περιλαμβάνει τεράστιους σταλακτίτες. Το σπήλαιο είναι επισκέψιμο σε μήκος 500 μέτρων ενώ συνολικά εκτείνεται σε μήκος άνω των 12 χιλιομέτρων. Εντυπωσιακή είναι η έξοδος του ποταμού μέσα από το βουνό. Στον υπόγειο ποταμό του σπηλαίου καταλήγουν μεταξύ άλλων, τα νερά του λεκανοπεδίου του Κάτω Νευροκοπίου.
Το τμήμα του σπηλαίου που έχει εξερευνηθεί φθάνει τα 7.800 μ. ενώ περιλαμβάνει συνολικά 10.200 μ. στοών. Έτσι, αποτελεί το μεγαλύτερο σπήλαιο στην Ελλάδα καθώς το γνωστό μέχρι σήμερα τμήμα είναι 5.278 μ. σε ευθεία. Επίσης είναι το δεύτερο μεγαλύτερο σε μήκος διαδρομών σπήλαιο στην Ελλάδα (πρώτο το Σπήλαιο Δυρού με 12.000 μ.).
Είναι γνωστό και με το όνομα σπήλαιο Μααρά, η ετυμολογία του οποίου είναι είτε από τα αραβικά και σημαίνει μικρό σπήλαιο είτε από τα εβραϊκά που σημαίνει νερό από το βουνό.
Ένα πολύ μικρό τμήμα του σπηλαίου στην έξοδο του ποταμού ήταν γνωστό από την αρχαιότητα. Στην περιοχή έχουν βρεθεί πολλά αρχαιολογικά ευρήματα καθώς και ένας χαυλιόδοντας από μαμούθ, που φυλάσσονται στο Αρχαιολογικό Μουσείο Δράμας.
Στο σπήλαιο έχουν βρεθεί επίσης μοναδικά είδη ψαριών, όπως η μπριάνα και το τυλινάρι σε βάθη 6.500 μέτρων, καθώς και ένα μοναδικό είδος ημιδιάφανης πετροκαραβίδας Austropotamobius torrentium σε βάθος 7.100 μέτρων . Στο σπήλαιο έχει αναφερθεί η ύπαρξη διάφανων ψαριών.
Το σπήλαιο βρίσκεται στο Δήμο Προσοτσάνης Δράμας και είναι προσβάσιμο από τη Δράμα, την Καβάλα και τη Θεσσαλονίκη. Έχει αξιοποιηθεί και είναι επισκέψιμο από το 2001.
Εξωτερικοί σύνδεσμοι
Κατηγορία:Νομός Δράμας Αγγιτη
Σάρα Χάκαμπι Σάντερς
Η Σάρα Ελίζαμπεθ Σάντερς (αγγλικά: Sarah Elizabeth Sanders née Huckabee , 13 Αυγούστου 1982), κοινώς γνωστή ως Σάρα Χάκαμπι Σάντερς, είναι Αμερικανίδα πολιτικός, που υπηρετεί ως 47η Κυβερνήτης του Αρκάνσας, από τον Ιανουάριο του 2023. Είναι μέλος του Ρεπουμπλικανικού Κόμματος.
Υπηρέτησε ως 31η Εκπρόσωπος Τύπου του Λευκού Οίκου υπό την Προεδρία του Ντόναλντ Τραμπ από το 2017 έως το 2019. Επίσης, έχει υπηρετήσει και ως Αναπληρώτρια Εκπρόσωπος Τύπου του Λευκού Οίκου από τον Ιανουάριο του 2017 έως τον Ιούλιο του 2017, υπό τον Εκπρόσωπο Σον Σπάισερ.
Επιπλέον, ήταν πολιτική σύμβουλος στις προεκλογικές εκστρατείες του πρώην Κυβερνήτη του Αρκάνσας και πατέρα της Μάικ Χάκαμπι, καθώς και στην προεδρική προεκλογική εκστρατεία του Ντόναλντ Τραμπ το 2016.
Η Χάκαμπι-Σάντερς, τον Ιανουάριο του 2021, ανακοίνωσε ότι θα είναι υποψήφια για το Ρεπουμπλικανικό χρίσμα της υποψήφιας Κυβερνήτη του Αρκάνσας, στις Κυβερνητικές εκλογές του 2022 στο Αρκάνσας. Στις προκριματικές εκλογές της 24ης Μαΐου 2022, κέρδισε το χρίσμα του Ρεπουμπλικανικού Κόμματος. Εξελέγη 47η Κυβερνήτης του Αρκάνσας, κατά τις εκλογές του 2022, νικώντας τον Δημοκρατικό ανθυποψήφιό της, με ποσοστό 63.1% των ψήφων έναντι 35.1%.
Βιογραφία
Η Σάρα Ελίζαμπεθ Χάκαμπι, γεννήθηκε τον Αύγουστο του 1982 στο Χόουπ του Αρκάνσας. Μεγάλωσε στο Λιτλ Ροκ του Αρκάνσας. Είναι κόρη του πρώην κυβερνήτη της πολιτείας Μάικ Χάκαμπι. Αποφοίτησε από το Λύκειο "Little Rock Central High School" στο Λιτλ Ροκ, το 2000. Σπούδασε Πολιτικές Επιστήμες και Επικοινωνίες στο Βαπτιστικό Πανεπιστήμιο Γουασίτα, και έλαβε πτυχίο (BA) το 2004.
Αρχικά, η Χάκαμπι-Σάντερς, εργάστηκε στο γραφείο του πατέρα της, Μάικ Χάκαμπι και ως συντονίστρια της προεκλογικής του εκστρατείας. Είναι ιδρυτικό μέλος της εταιρείας παροχής συμβουλευτικών υπηρεσιών «Second Street Strategies» στο Λιτλ Ροκ. Στην προεδρική εκστρατεία του πατέρα της, για τις προεδρικές εκλογές του 2008, ήταν η γενική διευθύντρια της καμπάνιας. Εργάστηκε επίσης, ως σύμβουλος των γερουσιαστών Τζον Μπούζμαν και Τομ Κότον. Κατά την προεκλογική εκστρατεία του Ντόναλντ Τραμπ, για τις προεδρικές εκλογές του 2016, ήταν ανώτερη σύμβουλος και υπεύθυνη επικοινωνίας.
Προσωπική ζωή
Είναι παντρεμένη με τον Μπράιαν Σάντερς από το 2010, με τον οποίο έχουν αποκτήσει μαζί 3 παιδιά. Διαμένουν στο Λιτλ Ροκ.
Εξωτερικοί σύνδεσμοι
Κατηγορία:Κυβερνήτες του Άρκανσο Κατηγορία:Εκπρόσωποι Τύπου του Λευκού Οίκου Κατηγορία:Αξιωματούχοι του Λευκού Οίκου Κατηγορία:Κυβερνητικοί αξιωματούχοι Κατηγορία:Προεδρία του Ντόναλντ Τραμπ Κατηγορία:Λευκός Οίκος Κατηγορία:Πολιτικοί του Ρεπουμπλικανικού Κόμματος (ΗΠΑ) Κατηγορία:Αμερικανοί πολιτικοί __ΕΥΡΕΤΗΡΙΟ__ Κατηγορία:Αμερικανοί από το Αρκάνσας
Δημοκρατία της Βέντα
Η Βέντα (επίσημο όνομα: Δημοκρατία της Βέντα) ήταν Μπαντουστάν στο βόρειο τμήμα της Νότιας Αφρικής, κοντά στα νοτιοαφρικανικά σύνορα με τη Ζιμπάμπουε προς τα βόρεια, ενώ στα νότια και ανατολικά, μοιραζόταν ένα μακρύ σύνορο με άλλη πατρίδα των μαύρων, την Γκαζανκουλού. Είναι τώρα μέρος της επαρχίας Λιμπόπο. Η Βέντα ιδρύθηκε ως πατρίδα από την κυβέρνηση της Νότιας Αφρικής για τους Βέντα, ομιλητές της γλώσσας Βέντα. Τα Ηνωμένα Έθνη και η διεθνής κοινότητα αρνήθηκε να αναγνωρίσει τη Βέντα (ή οποιαδήποτε άλλο Μπαντουστάν) ως ανεξάρτητο κράτος.
Ιστορία
αριστερά|μικρογραφία|Εσωτερικά σύνορα, η Βέντα εμφανίζεται με κόκκινο χρώμα Η Βέντα ανακηρύχθηκε αυτοδιοικούμενη στις 1 Φεβρουαρίου 1973, με εκλογές να διεξάγονται αργότερα μέσα στο έτος. Περαιτέρω εκλογές διεξήχθησαν τον Ιούλιο του 1978. Το έδαφος ανακηρύχθηκε ανεξάρτητο από την κυβέρνηση της Νότιας Αφρικής στις 13 σεπτεμβρίου του 1979 και οι κάτοικοι έχασαν τη νοτιοαφρικανική υπηκοότητα. Όπως και με τα άλλα Μπαντουστάν, η ανεξαρτησία τους δεν αναγνωρίστηκε από τη διεθνή κοινότητα.
Η Βέντα ήταν αρχικά μια σειρά από μη συνεχόμενες περιοχές του Τρανσβάαλ, με ένα κύριο μέρος και ένα κύριο εξκλάβιο. Η πρωτεύουσα, που ήταν αρχικά η Σιμπάσα, μεταφέρθηκε στο Θοχογιαντού (η οποία περιελάμβανε την παλιά διοικητική περιφέρεια Σιμπάσα) όταν η Βέντα κηρύχθηκε ανεξάρτητη το 1979. Πριν από την ανεξαρτησία, επεκτάθηκε για να σχηματίσει ένα συνεχόμενο έδαφος, με συνολική έκταση 6.807 τ.χλμ. Στις εκλογές του 1984 το κυβερνών Λαϊκό Κόμμα Ανεξαρτησίας των Βέντα έχασε από το Εθνικό Κόμμα των Βέντα.
Με την ανεξαρτησία της το 1979, ο πληθυσμός της Βχαβέντα ανερχόταν σε περίπου 200.000 άτομα. Το κράτος ήταν κομμένο από τη γειτονική Ζιμπάμπουε από το διάδρομο Μαντίμπο. Υπήρχαν περιπολίες από στρατεύματα της Νότιας Αφρικής στα βόρεια, και από τη κοντινή Μοζαμβίκη από το Εθνικό Πάρκο Κρούγκερ.
Ο πρώτος Πρόεδρος της Βέντα, Πάτρικ Μφέφου, ήταν επίσης Πρωταρχικός Αρχηγός των Βχαβέντα. Γεννήθηκε και έζησε στο Ντζανάνι στο Λιμπόπο. Ο διάδοχός του, Οριφούνα Ντου, ανατράπηκε με στρατιωτικό πραξικόπημα από τη Δύναμη Άμυνας της Βέντα το 1990, όπου μετά η χώρα κυβερνόταν από το Συμβούλιο Εθνικής Ενότητας. Η Βέντα απορροφήθηκε εκ νέου από τη Νότια Αφρική, στις 27 Απριλίου 1994.
Φορείς εκπαίδευσης
Το 1982, το Πανεπιστήμιο της Βέντα γνωστό ως Univen ιδρύθηκε ως ίδρυμα τριτοβάθμιας εκπαίδευσης για τους Βχαβέντα. Καθώς ήταν ονομαστικά ανεξάρτητη, ήταν σε θέση να δημιουργήσει ένα καζίνο στις αρχές της δεκαετίας του 1980, στελεχωμένο κυρίως από Βρετανούς εργαζόμενους. Αυτό δεν θα ήταν νομικά δυνατό στη Νότια Αφρική.
Επαρχίες το 1991
Οι επαρχίες της περιοχής και ο πληθυσμός κατά την απογραφή του 1991.
Πηγές
Κατηγορία:Πρώην κράτη της Αφρικής Κατηγορία:Πρώην χώρες του Ψυχρού Πολέμου Κατηγορία:Πρώην δημοκρατίες
Μέισον Ράιαν
Ο Μπάρι Γκρίφιθς (γεννημένος στις 13 Ιανουαρίου 1982) είναι ένας Ουαλός επαγγελματίας παλαιστής, περισσότερο γνωστός με το ψευδώνυμο Μέισον Ράιαν και για το χρόνο του στην εταιρεία WWE.
WWE
Συμφώνησε με το WWE, όταν κατάφερε να εξασφαλίσει την παραμονή του στις Η.Π.Α.. Αμέσως στάλθηκε στην θυγατρική εταιρεία FCW, για να εκπαιδευτεί περισσότερο και να αποκτήσει παλαιστικές εμπειρίες. Εκεί κατέκτησε μια φορά τον κορυφαίο τίτλο της εταιρείας. Το 2011, μεταφέρθηκε στο κύριο ρόστερ του WWE, όπου έγινε μέλος της ομάδας Νέξους (Nexus). Μετά την διάλυσή της, συνέχισε μόνος του και μετά απο λίγο βρέθηκε στην αφάνεια. Τον Απρίλιο του 2014 αποδεσμεύτηκε απο το WWE.
Finisher
House of Pain (Swinging Side Slam)
Θειετάνιο
Το θειετάνιο (αγγλικά thietane) είναι οργανική ετεροκυκλική χημική ένωση, που περιέχει άνθρακα, υδρογόνο και θείο, με χημικό τύπο C3H6S. Είναι ένας ετεροκυκλικός θειαιθέρας, με μόριο που αποτελείται από έναν τετραμελή δακτύλιο, που σχηματίζεται από τρία (3) άτομα άνθρακα, και ένα (1) άτομο θείου. Στα άτομα άνθρακα συνδέονται, επίσης, συνολικά έξι (6) άτομα υδρογόνου. Το χημικά καθαρό θειετάνιο, στις συνηθισμένες συνθήκες, δηλαδή σε θερμοκρασία 25°C και υπό πίεση 1 atm, είναι άχρωμο υγρό. Εκτός από τη «μητρική» ένωση, ο όρος θειετάνιο μπορεί να αναφέρεται επίσης και σε μια ολόκληρη σειρά από «θυγατρικές» - παράγωγες ενώσεις, που περιέχουν έναν τουλάχιστον θειετανικό δακτύλιο.
Με κυκλοποίηση 1,3-διβρωμοπροπάνιου
Εναλλακτικά, το θειετάνιο μπορεί να παραχθεί με αντίδραση κυκλοποίησης από επίδραση θειούχου νατρίου (Na2S) σε 1,3-διβρωμοπροπάνιο : 40px|Θειετάνιο
Με φωτοχημική κυκλοποίηση 2+2
Τέλος, το θειετάνιο μπορεί να παραχθεί και με φωτοχημική 2+2 αντίδραση Πατέρνο-Μπούχι (Paternò-Büchi-Reaktion), μεταξύ αιθενίου και μεθανoθειάλης  : 40px|Θειετάνιο
Φυσικές, δομικές και φασματοσκοπικές ιδιότητες
Το μόριο του θειετάνιου είναι πτυχωμένο, όπως το αντίστοιχο του κυκλοβουτάνιου και σε αντιδιαστολή με εκείνο του οξετάνιου. Οι διαστάσεις του είναι οι ακόλουθες: Γωνία CSC: 77°, μήκη δεσμών C-S: 185 pm και C-C: 153 pm. Στα S-οξυπαράγωγα του θειετανίου (θειοξείδια, θειόνες) η πτύχωση αυξάνεται, γιατί οι στερεοχημικές αλληλεπιδράσεις με τα γειτονικά άτομα υδρογόνου γίνονται ισχυρότερες. Το φάσμα NMR του θειετάνιου παρουσιάζει δυο (2) πολλαπλές κορυφές στα 3,4 και στα 3,2 δ, για τα α-και β- άτομα υδρογόνου, αντίστοιχα. Στο φάσμα φασματοσκοπία μαζών παρατηρείται ο σχηματισμός του κατιόντος CH2=Sɿ+• και ουδέτερου αιθένιου (CH2=CH2), σε αντιδιαστολή με το οξετάνιο, όπου σχηματίζεται κατιόν CH2=CH2ɿ+• και ουδέτερη μεθανάλη (CH2=O) :
Χημική συμπεριφορά και παράγωγα
Ο θειετανικός δακτύλιος, όπως και ο οξετανικός, διανοίγεται ευκολότερα με ηλεκτριονόφιλα αντιδραστήρια, παρά με πυρηνόφιλα. Για παράδειγμα, με χλώριο (Cl) παράγεται σταθερό 3,S-διχλωροπροπυλοσουλφίδιο : 40px|Θειετάνιο
Με το βρώμιο, παράγεται αρχικά 3,S-διβρωμοπροπυλοσουλφίδιο, αλλά το τελευταίο αντιδρά με περίσσεια θειετανίου, σχηματίζοντας δι(βρωμοπροπυλο)δισουλφίδιο : 40px|Θειετάνιο 40px|Θειετάνιο
Χαρακτηριστική των θειετανίων (γενικά) είναι η αντίδραση διεύρυνσης του δακτυλίου με καρβένια, όπως το μεθυλένιο, με το οποίο σχηματίζεται τετραϋδροθειοφαίνιο : 40px|Θειετάνιο
60px|τετραϋδροθειοφαίνιο
Με αποθείωση κατά Ράνεύ (Raney), το θειετάνιο μετατρέπεται σε προπάνιο : 40px|Θειετάνιο
Το θειετάνιο αντιδρά με οργανολιθιακά αντιδραστήρια, όπως το βουτυλολίθιο (CH3CH2CH2CH2Li) : 40px|Θειετάνιο
Το θειετάνιο μπορεί να οξειδωθεί από το υπεροξείδιο του υδρογόνου, σχηματίζοντας την αντίστοχη θειόνη, δηλαδή το 1,1-διοξυθειετάνιο. Η αντίδραση αυτή είναι έμμεσα αντιστρέψιμη, δηλαδή το 1,1-διοξυθειετάνιο μπορεί να αναχθεί σε θειετάνιο, με την επίδραση λιθιοαργιλιοϋδρίδιου. Όμως, το 1,1-διοξυθειετάνιο είναι σχετικό ευαίσθητο, και αν θερμανθεί σχηματίζει διοξείδιο του θείου και κυκλοπροπάνιο : 40px|Θειετάνιο 40px|1,1-διοξυθειετάνιο 40px|1,1-διοξυθειετάνιο 40px|Θειετάνιο 40px|1,1-διοξυθειετάνιο 40px|Κυκλοπροπάνιο
Παραπομπές και παρατηρήσεις
Κατηγορία:Θειαιθέρες Κατηγορία:Οργανικές ετεροκυκλικές ενώσεις Κατηγορία:C3
Υπουργείο Εμπορίου, Βιομηχανίας και Τουρισμού (Κύπρος)
Το Υπουργείο Εμπορίου, Βιομηχανίας και Τουρισμού της Κύπρου δημιουργήθηκε στις 27 Οκτωβρίου 1994 και καταργήθηκε στις 12 Ιουλίου 2013. Διαδέχθηκε από το Υπουργείο Ενέργεια, Εμπορίου, Βιομηχανίας και Τουρισμού (2013-2018). Προηγουμένως υπήρχε το Υπουργείο Εμπορίου και Βιομηχανίας (1960-1994).
Διατελέσαντες υπουργοί
Ο πίνακας που ακολουθεί παρουσιάζει όλους του Υπουργούς Εμπορίου, Βιομηχανίας και Τουρισμού:
Παραπομπές
Εμποριου, Βιομηχανιας και Τουρισμου Κατηγορία:Υπουργείο Εμπορίου, Βιομηχανίας και Τουρισμού (Κύπρος) Κατηγορία:Υπουργεία Εμπορίου Κατηγορία:Υπουργεία Βιομηχανίας Κατηγορία:Υπουργεία Τουρισμού
Το Τρίτο Κύμα
Το Τρίτο Κύμα ήταν ένα πείραμα πάνω στη φύση του φασισμού και των αιτίων της υποστήριξής του από απλούς ανθρώπους, που έγινε τον Απρίλιο του 1967 σε ένα γυμνάσιο του Πάλο Άλτο της Καλιφόρνια από τον δάσκαλο Ρον Τζόουνς (Ron Jones). Αν και ξεκίνησε σαν απλή άσκηση πειθαρχίας, το πείραμα προς το τέλος του ξέφυγε από τον έλεγχο, και τέλειωσε με πρωτοβουλία του δασκάλου με έναν διδακτικό, όσο και οδυνηρό τρόπο.
Ιστορικό
Ο Τζόουνς δίδασκε σύγχρονη ιστορία, και φθάνοντας στο κεφάλαιο για τον Δεύτερο Παγκόσμιο Πόλεμο, και συγκεκριμένα στο Ολοκαύτωμα, είδε ότι δε μπορούσε να απαντήσει σε μια βασική ερώτηση των μαθητών του: Πώς ήταν δυνατόν απλοί άνθρωποι να υποστηρίξουν ένα καθεστώς όπως αυτό του Ναζισμού, να τηρήσουν στάση σιωπής ή και συμμετοχής στις ωμότητες που διεξάγονταν, και επιπλέον όταν όλα τελείωσαν να αρνηθούν ότι είχαν έστω και γνώση για αυτά που γίνονταν; Ο Τζόουνς αποφάσισε να απαντήσει, δίνοντας ένα μικρό δείγμα στην πράξη.
Δύναμη από την πειθαρχία
Έτσι, κάποια Δευτέρα, ξεκίνησε το μάθημα επιχειρηματολογώντας για τα πλεονεκτήματα της πειθαρχίας και τα αισθήματα ικανοποίησης και αυτοελέγχου που αυτή γεννά. Προχωρώντας, επέβαλε μια συγκεκριμένη στάση με την οποία θα έπρεπε όλοι να κάθονται μέσα στην τάξη (τα πόδια σε ευθεία με το πάτωμα, τα γόνατα σε γωνία ενενήντα μοιρών και τα χέρια πιασμένα πίσω από την πλάτη), αλλά και συγκεκριμένες, αυστηρές διαδικασίες με τις οποίες γίνονταν ερωτήσεις και απαντήσεις στη διάρκεια του μαθήματος.
Το περίεργο ήταν ότι όλοι όχι μόνο δέχτηκαν αδιαμαρτύρητα τους νέους κανόνες που ίσχυσαν στην τάξη, αλλά έσπευσαν να τελειοποιήσουν την ορθότητα και ταχύτητα της εκτέλεσης των εντολών από μέρους τους. Μάλιστα, η συμμετοχή στο μάθημα, στις ερωτήσεις, τις απαντήσεις και τη συζήτηση, έγινε καθολική, από μερική που ήταν προηγουμένως, και υπόθεση όλων μόλις εφαρμόστηκαν οι νέοι κανόνες ερωταπαντήσεων.
Δύναμη από την Κοινότητα
Τη δεύτερη μέρα, βλέποντας ότι η τάξη τηρούσε τους κανόνες της προηγούμενης χωρίς καμία υπενθύμιση από μέρους του, αποφάσισε να προχωρήσει το πείραμα εισάγοντας την έννοια της Κοινότητας, επιχειρηματολογώντας για τη δύναμη και την ικανοποίηση που αντλείται από το να δουλεύεις, μαζί με άλλους, για έναν σκοπό. Όλη η τάξη φώναξε με ρυθμό και επί πολλή ώρα συνθήματα όπως "Δύναμη από την πειθαρχία" και "Δύναμη από την Κοινότητα". Στο τέλος του μαθήματος, καθιερώθηκε και ο χαιρετισμός μεταξύ των μελών της κοινότητας αυτής: Το δεξί χέρι υψωμένο στον ώμο, με τα δάχτυλα λυγισμένα σαν κύμα που ετοιμάζεται να σκάσει. Ο Τζόουνς ονόμασε τον χαιρετισμό αυτό "Τρίτο Κύμα", γιατί υποτίθεται ότι το τρίτο κύμα που φθάνει στην ακτή είναι και το δυνατότερο, είναι προφανής όμως η σχέση τόσο με το Τρίτο Ράιχ, όσο και με το χαιρετισμό ανάμεσα σε μέλη του Ναζιστικού Κόμματος. Παρ' όλα αυτά, η τάξη υιοθέτησε το χαιρετισμό αυτό, και σύντομα άλλοι μαθητές, παρατηρώντας το χαιρετισμό έξω από την τάξη, ρωτούσαν περί τίνος πρόκειται, και αν θα μπορούσαν και αυτοί να γίνουν μέλη στο Τρίτο Κύμα.
Δύναμη από τη δράση
Την επόμενη μέρα το Κύμα, καθώς, όπως εξήγησε ο δάσκαλος, η πειθαρχία και η Κοινότητα είναι άχρηστες δίχως την πράξη, πέρασε στη δράση. Εκδόθηκαν κάρτες μέλους για κάθε μέλος του κινήματος, τις οποίες δεν αρνήθηκε να πάρει κανένα παιδί. Επίσης, όλοι προμηθεύτηκαν μαύρα περιβραχιόνια που έπρεπε να φορούν για να ξεχωρίζουν από τους υπόλοιπους.
Ειδικά καθήκοντα ορίστηκαν για τον καθένα, όπως η απομνημόνευση των στοιχείων όλων των μελών του Κύματος, η πληροφόρηση του δασκάλου για κάθε αντι-κυματική δραστηριότητα και κουβέντα, η εγγραφή άλλων ατόμων στο Κύμα, και άλλα. Φτιάχτηκαν μεγάλα πανό του Τρίτου Κύματος που κρεμάστηκαν σε όλο το σχολείο, ενώ κατά τον Τζόουνς ένας ολοένα μεγαλύτερος αριθμός παιδιών ζητούσε να γίνει δεκτός στην τάξη του και το Τρίτο Κύμα. Οι μαθητές συνέχισαν όχι μόνο να στηρίζουν το Κύμα μέσω της δράσης τους, αλλά και να αναλαμβάνουν καθήκοντα από μόνοι τους. Ένας από τους πιο αδύνατους και ακοινώνητους μαθητές της τάξης του ανακοίνωσε ότι θα ήταν στο εξής ο σωματοφύλακάς του.
Δύναμη από την περηφάνια
Τη μέρα αυτή φανερώθηκε στους μαθητές ο "πραγματικός" λόγος ύπαρξης του Τρίτου Κύματος: Αποτελούσε ένα πανεθνικό κίνημα στρατολόγησης νέων που ήθελαν να παλέψουν μέσω της πειθαρχίας, της κοινότητας, της δράσης και της περηφάνιας για την αλλαγή του εκπαιδευτικού συστήματος. Και όχι μόνο: Με την αλλαγή του εκπαιδευτικού συστήματος θα ερχόταν και η αλλαγή στην ανώτερη εκπαίδευση, την οικονομία, την κοινωνία, την ίδια τη μοίρα του έθνους. Το Κύμα είχε έναν αρχηγό, υποψήφιο για την Προεδρία της Αμερικής που, ανακοινώνοντας την επομένη την δημιουργία ενός προγράμματος για τους νέους με βάση το Τρίτο Κύμα, θα έδινε το σύνθημα για μια επίδειξη δύναμης από μέλη του κινήματος σε πάνω από χίλια σχολεία σε όλη τη χώρα. Το ραντεβού για την επίδειξη δόθηκε σε ένα αμφιθέατρο την επομένη στις 12:00, αυστηρά για μέλη του Κύματος, παρουσία "δημοσιογράφων", δηλαδή φίλων του δασκάλου μεταμφιεσμένων σε εκπρόσωπους του τύπου.
Τελευταία μέρα: Δύναμη μέσα από την κατανόηση
Το αμφιθέατρο είχε συγκεντρώσει μαθητές, που περίμεναν με αγωνία την τηλεοπτική συνέντευξη τύπου του αρχηγού του Κύματος. Μετά από μια επίδειξη της εκπαίδευσής τους στον "τύπο", όπου το σύνθημα "Δύναμη από την πειθαρχία" φωνάχτηκε δυνατά πολλές φορές, ο Τζόουνς άνοιξε μια τηλεόραση και τους ανακοίνωσε την έναρξη της συνέντευξης τύπου. Για πέντε λεπτά, το ακροατήριο έμεινε να κοιτά μια άδεια οθόνη, περιμένοντας. Όταν διαλύθηκε και η τελευταία ελπίδα ότι αυτό που περίμεναν θα συνέβαινε, ο δάσκαλος ανακοίνωσε στους μαθητές την πραγματικότητα: Δεν υπήρχε αρχηγός, ούτε κίνημα, και οι ίδιοι είχαν ανταλλάξει την ελευθερία τους να σκέφτονται, να αποφασίζουν και να δρουν προκειμένου να γίνουν μέλη μιας ελίτ.
Την ίδια ώρα προβλήθηκε το "μέλλον τους", όπως τους πληροφόρησε ο Τζόουνς: Ένα φιλμ με σκηνές από τη Ναζιστική Γερμανία, τα στρατόπεδα συγκέντρωσης και τη φρίκη του πολέμου. Το τέλος του φιλμ, και ο λόγος του Τζόουνς για το πως, τις προηγούμενες μέρες, είχαν δει το φασισμό να αναβιώνει όχι απλά σαν ένα ιστορικό φαινόμενο, αλλά σαν κάτι κρυμμένο μέσα στον καθένα τους, διάλυσε τη συγκέντρωση μέσα σε σοκ για πολλούς μαθητές, και προβληματισμό για όλους. Το όλο ζήτημα δεν ξανασυζητήθηκε ποτέ από το δάσκαλο ή τους μαθητές, για πολλά χρόνια.
Επίδραση
Οι λεπτομέρειες του "πειράματος" αυτού δεν έγιναν γνωστές για αρκετά χρόνια, παρά το μεγάλο ενδιαφέρον του. Το 1972 ο Τζόουνς δημοσίευσε ένα διήγημα όπου περιέγραφε ορισμένες λεπτομέρειες, και το 1981 διασκευάστηκε σε ταινία (κερδίζοντας βραβείο Έμμυ). Ο συγγραφέας Τοντ Στράσσερ, με το ψευδώνυμο Μόρτον Ρου, έγραψε το μυθιστόρημα Το Κύμα, βασισμένο πάνω στην ταινία αλλά και τη διήγηση του Τζόουνς. Το βιβλίο γνώρισε επιτυχία, και στη Γερμανία προτεινόταν σαν ανάγνωσμα στα σχολεία. Διασκευάστηκε σε θεατρικό έργο και μιούζικαλ. Αργότερα, ο Τζόουνς αποκάλυψε την πλήρη δική του εκδοχή της ιστορίας, ορισμένες λεπτομέρειες από την οποία αμφισβητήθηκαν, κυρίως για το μέγεθος που απέκτησε το φαινόμενο μέσα στο σχολείο, αλλά και το κατά πόσον οι μαθητές μέλη του Κύματος συμμετείχαν όλοι σοβαρά. Το πείραμα προσέλκυσε το ενδιαφέρον του ψυχολόγου Φίλιπ Ζιμπάρντο, που αρκετά αργότερα διεξήγαγε το πείραμα φυλάκισης του Στάνφορντ, που και αυτό αφορούσε συνθήκες υπακοής/καταπίεσης.
Εξωτερικοί σύνδεσμοι-πηγές
Κατηγορία:Κοινωνική ψυχολογία Κατηγορία:Ναζισμός
Diff
Η έξοδος καλείται 'diff' ή πιο γενικά patch αφού η έξοδος μπορεί να χρησιμοποιηθεί σαν είσοδος από το πρόγραμμα <tt>patch</tt>. Η έξοδος από παρόμοια βοηθήματα σύγκρισης αρχείων καλείται επίσης "diff". Όπως η χρήση της λέξης "grep" χρησιμοποιείται για να περιγράψει την ενέργεια της αναζήτησης, η λέξη diff χρησιμοποιείται στην   διάλεκτο των ειδικών του χώρου σαν ρήμα για να υποδηλώσει τον υπολογισμό των διαφορών.
Ιστορία
Το βοήθημα diff αναπτύχθηκε στις αρχές της δεκαετίας του 1970 στο λειτουργικό σύστημα Unix που προερχόταν από τα Bell Labs της AT&T στο Murray Hill του New Jersey. Η τελική έκδοση κυκλοφόρησε μαζί με την 5η έκδοση του Unix το 1974, και είχε δημιουργηθεί εξ' ολοκλήρου από τον Douglas McIlroy. Η έρευνα αυτή δημοσιεύτηκε το 1976 σε μια εργασία που συνέγραψε μαζί με τον James W. Hunt ο οποίος ανέπτυξε ένα αρχικό πρωτότυπο του diff.
Δείτε επίσης
Κατηγορία:Λογισμικό Unix Κατηγορία:Αντιπαραβολή προτύπων
Δ΄ κατηγορία ποδοσφαίρου ανδρών Κύπρου 1998-99
Η Δ΄ κατηγορία ποδοσφαίρου ανδρών Κύπρου 1998-99 ήταν η 14η έκδοση της Δ΄ κατηγορίας ποδοσφαίρου της Κύπρου. Το πρωτάθλημα κέρδισε το ΘΟΪ Λακατάμιας για 1η φορά στην ιστορία του.
Πότνια θηρών (τοιχογραφία)
Η Πότνια θηρών είναι τοιχογραφία που ανακαλύφθηκε στον οικισμό του Ακρωτηρίου Θήρας, στο δωμάτιο 3Α του πρώτου ορόφου του κτιρίου Ξεστή 3, στον βόρειο τοίχο. Αποτελεί θεματική ενότητα με την τοιχογραφία με τις Κροκοσυλλέκτριες που βρισκόταν στο ίδιο δωμάτιο. Η Ξεστή 3 είναι το μόνο - μέχρι τώρα - αδιαμφισβήτητο δημόσιο Ιερό του οικισμού.
Δ΄ κατηγορία ποδοσφαίρου ανδρών Κύπρου 1998-99
Σύστημα διεξαγωγής
Στο πρωτάθλημα της Δ΄ κατηγορίας 1998-99 συμμετείχαν 15 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες προβιβάστηκαν στο πρωτάθλημα Γ΄ κατηγορίας 1999-00. Οι τέσσερις τελευταίες ομάδες υποβιβάστηκαν στα αγροτικά πρωταθλήματα.
Πότνια θηρών (τοιχογραφία)
Διαστάσεις
Διαστάσεις σε μέτρα.
Περιγραφή
250px|thumb|Η [[τοιχογραφία με την Πότνια Θηρών από τον Προϊστορικό οικισμό του Ακρωτηρίου της Θήρας]]
Δυτικό τμήμα
Στον βόρειο τοίχο του δωματίου υπάρχει παράθυρο. Στο τμήμα του τοίχου στα αριστερά του παραθύρου (δυτικό τμήμα) βρίσκεται η Πότνια θηρών (δέσποινα των ζώων), η οποία, καθισμένη σε βαθμιδωτό θρόνο, δέχεται την προσφορά των κρόκκων από κροκοσυλλέκτρια που αδειάζει τα καλάθι της σε ένα πανέρι που βρίσκεται μπροστά της. Δίπλα στην Πότνια θηρών βρίσκεται ένας γρύπας, ενώ μπροστά της ένας κυανοπίθηκος. Η θεά έχει εντυπωσιακή κόμμωση με χρυσό διάδημα, ενώ στα μαλλιά της υπάρχει και κορδόνι με χρυσούς κόμπους. Στο λαιμό της φοράει ένα περιδέραιο από χάντρες με σχήμα πάπιας και ένα περιδέραιο με λιβελούλες, σε διάφορους χρωματισμούς και τα δύο, ενώ στο αυτί έχει χρυσό σκουλαρίκι. Το φόντο της τοιχογραφίας είναι ένα λιβάδι με κρόκους.
Δ΄ κατηγορία ποδοσφαίρου ανδρών Κύπρου 1998-99
Αλλαγές σε σχέση με την περίοδο 1997-98
Ομάδες που διαβαθμίστηκαν από την Γ΄ κατηγορία 1997-98
Πότνια θηρών (τοιχογραφία)
Δυτικό τμήμα
Η Πότνια θηρών φορά πτυχωτή Μινωική φούστα και πουκάμισο το οποίο αφήνει ακάλυπτο το στήθος.
Ανατολικό τμήμα
Στο τμήμα της τοιχογραφικής σύνθεσης στα δεξιά του παραθύρου (ανατολικό τμήμα) απεικονίζεται μία κροκοσυλλέκτρια, η οποία μεταφέρει τον κρόκο σε καλάθι στον ώμο της, προφανώς για να πάει να το προσφέρει στην Πότνια θηρών.
Δ΄ κατηγορία ποδοσφαίρου ανδρών Κύπρου 1998-99
Αλλαγές σε σχέση με την περίοδο 1997-98
Ομάδες που προήχθησαν από τα αγροτικά πρωταθλήματα:
Βαθμολογία
Η τελική βαθμολογία του πρωταθλήματος ήταν:
Πότνια θηρών (τοιχογραφία)
Ανατολικό τμήμα
Η συνολική θεματική ενότητα, δηλαδή η τοιχογραφία με τις Κροκοσυλλέκτριες και η τοιχογραφία με την Πότνια θηρών, περιλαμβάνει μία θεότητα, μία ιέρεια και τρεις κροκοσυλλέκτριες.
Δ΄ κατηγορία ποδοσφαίρου ανδρών Κύπρου 1998-99
Βαθμολογία
Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση.
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:
Datson 10
To Datson 10 ήταν ένα από τα πρώτα αυτοκίνητα που κατασκεύασε η ιαπωνική αυτοκινητοβιομηχανία DAT, η οποία το 1932 μετονομάστηκε σε Datsun. Το μοντέλο κυκλοφόρησε το 1930 και η παραγωγή του διήρκησε μόλις δύο χρόνια, και μάλιστα τον πρώτο χρόνο κατασκευάστηκαν μόλις 10 αυτοκίνητα, ενώ μια αισθητή βελτίωση των πωλήσεων υπήρξε το 1931. Το 1932, το Datson 10 αντικαταστάθηκε από το Datsun 11.
Σχεδίαση
Το Datson 10 σχεδιάστηκε από τον Takayoshi Gotou, έχοντας μια αρκετά πρωτοποριακή για την εποχή του σχεδίαση, και βασίστηκε κατά μεγάλο ποσοστό στο πρωτότυπο μοντέλο DAT 91 που κατασκευάστηκε το 1929.
Σε αντίθεση με το πρωτότυπο, το Datson 10 είχε μικρότερους τροχούς, ενώ έλειπε από μπροστά και το σήμα της DAT.
Τεχνικά χαρακτηριστικά
Κάτω από το καπό του αυτοκινήτου, βρισκόταν ένας τετρακύλινδρος σε σειρά κινητήρας 495 cm³, ο οποίος παρήγαγε ισχύ μόλις 10 ίππων στις 3.700 στροφές το λεπτό και μετέδιδε την κίνηση στους πίσω τροχούς μέσω ενός 3-τάχυτου χειροκίνητου κιβωτίου ταχυτήτων, με την 1-η σχέση ασυγχρόνιστη.
Σημειωτέον ότι το συνολικό βάρος του Datson 10 ήταν μόλις 400 κιλά.
Άλλες εκδόσεις
Εκτός από την έκδοση phaeton (σεντάν) του Datson 10, το 1931 κυκλοφόρησε και μία επαγγελματική έκδοση του οχήματος, γνωστή ως Datson 10 Delivery Van.
Ως επακόλουθο της νέας αυτής σειράς, ο χώρος αποσκευών μεγάλωσε αισθητά, ενώ διαφορά εντοπίζεται και στους αεραγωγούς της μηχανής, οι οποίοι πλέον είχαν τοποθετηθεί κάθετα, προκειμένου να βελτιστοποιηθεί η απόδοσή τους.
Πηγές
Κατηγορία:Μοντέλα Datsun Κατηγορία:Αυτοκίνητα πόλης
Ps (Unix)
Στα πιο πολλά λειτουργικά συστήματα βασισμένα στο Unix, το πρόγραμμα   εμφανίζει τις διεργασίες που εκτελούνται εκείνη τη στιγμή. Ένα σχετικό εργαλείο του Unix, το top, εμφανίζει σε πραγματικό χρόνο πληροφορίες για τις διεργασίες που εκτελούνται.
Η εντολή  είναι παρόμοια με την εντολή   των Microsoft Windows. Στο Windows PowerShell, η  είναι ένα προκαθορισμένο ψευδώνυμο για το cmdlet , το οποίο έχει την ίδια λειτουργία.
Παραδείγματα
PID TTY         TIME CMD 7431 pts/0   00:00:00 su 7434 pts/0    00:00:00 bash 18585 pts/0   00:00:00 ps
Ο χρήστης μπορεί επίσης να χρησιμοποιήσει την εντολή ps σε συνδυασμό με την εντολή  για να βρει πληροφορίες για μια συγκεκριμένη διεργασία, όπως ο κωδικός διεργασίας της (process id). Για παράδειγμα: 11778 ?       02:40:08 firefox-bin 11779 ?       00:00:00 firefox-bin
Εμφανίζει κάθε διεργασία που τρέχει σαν root (κατευθείαν ή έμμεσα) σε τρόπο εμφάνισης χρήστη: USER      PID %CPU %MEM    VSZ   RSS TTY      STAT START   TIME COMMAND root        1  0.0  0.0  10348   640 ? Ss   2009   0:06 init [5]
Επιλογές
Η ps έχει πολλές επιλογές. Σε λειτουργικά συστήματα που υποστηρίζουν τα πρότυπα SUS και POSIX, η ps συνήθως εκτελείται με τις επιλογές -ef, όπου η "-e" επιλέγει κάθε ("every") διεργασία και η "-f" σημαίνει πλήρη ("full") εμφάνιση εξόδου. Άλλη μια συνηθισμένη επιλογή είναι η -l, η οποία ορίζει την εκτεταμένη ("long") εμφάνιση.
Τα πιο πολλά συστήματα που προήλθαν από το BSD δεν δέχονται τις επιλογές των προτύπων SUS και POSIX λόγω συγκρούσεων για ιστορικούς λόγους (για παράδειγμα, οι επιλογές "e" ή "-e" θα εμφανίσουν τις μεταβλητές περιβάλλοντος). Σε αυτά τα συστήματα η ps συνήθως εκτελείται με τις μη-πρότυπες επιλογές aux, με την "a" να εμφανίζει τη λίστα όλων των διεργασιών στο τερματικό (συμπεριλαμβανομένων και άλλων χρηστών), την "x" να εμφανίζει όλες τις διεργασίες χωρίς τερματικά να τις ελέγχουν, και η "u" προσθέτει μια στήλη με το χρήστη που ελέγχει κάθε διεργασία. Για μέγιστη συμβατότητα, όταν χρησιμοποιείται αυτή η σύνταξη, δεν υπάρχει "-" μπροστά από το "aux". Επίσης μπορεί να προστεθεί το 'ww' μετά το aux, όπως στην "ps auxww" για πλήρεις πληροφορίες για κάθε διεργασία, που περιλαμβάνει και όλες τις παραμέτρους της.
Λεμπόβα
μικρογραφία|Θέση της Λεμπόβα στο χάρτη της Νότιας Αφρικής μικρογραφία|Σημαία Η Λεμπόβα ήταν μπαντουστάν («πατρίδα») που βρίσκεται στο Τρανσβάαλ, στη βορειοανατολική Νότια Αφρική. Το Σεσέγκο αρχικά λειτούργησε ως πρωτεύουσα της Λεμπόβα, ενώ το χτισμένο για σκοπό Λεμποβακγκόμο ήταν υπό κατασκευή. Χορηγήθηκε εσωτερική αυτοκυβέρνηση στις 2 οκτωβρίου 1972 και κυβερνήθηκε για μεγάλο μέρος της ύπαρξής της από τον Σέντρικ Φατούντι. Η Λεμπόβα ενσωματώθηκε στη Νότια Αφρική, το 1994. Έγινε μέρος της επαρχίας Λιμπόπο. Το έδαφος δεν ήταν συνεχές, χωριζόμενο σε δύο μεγάλες και αρκετές μικρές μερίδες.
Παρόλο που η Λεμπόβα περιλάμβανε εκτάσεις της Σεκουκούνιλαντ και θεωρήθηκε ως ένα σπίτι για φυλές που ομιλούσαν τα Βόρεια Σόθο όπως οι Πέντι, ήταν επίσης το σπίτι για τα διάφορες φυλές που δεν ομιλούσαν τα Βόρεια Σόθο, συμπεριλαμβανομένης των Βόρειων Ντεμπέλε, Μπατσουάνα και ΒαΤσόνγκα.
Επαρχίες το 1991
Οι επαρχίες της περιοχής και ο πληθυσμός κατά την απογραφή του 1991.
Η επαρχία Μούτσε καταλήφθηκε από την Λεμπόβα το 1980 και παρά τη βίαιη αντίσταση ενσωματώθηκε επίσημα στο ΚουαΝτεμπέλε.
Παραπομπές
Κατηγορία:Πρώην κράτη της Αφρικής
Bentley Continental Flying Spur
thumb|left|Bentley Continental Flying Spur του 2011 στις [[Ηνωμένες Πολιτείες Αμερικής|ΗΠΑ.]]
Η Bentley Continental Flying Spur ήταν ένα μεγάλων διαστάσεων υπερπολυτελές αυτοκίνητο της κατηγορίας F, που παρήχθη από τη βρετανική αυτοκινητοβιομηχανία Bentley, από το 2005 έως το 2013. Χρονολογικά, ήταν το δεύτερο μοντέλο που εταιρείας που εξελίχθηκε και κυκλοφόρησε στην αγορά μετά την εξαγορά της Bentley από τον Όμιλο Volkswagen το 1998, καθώς το πρώτο ήταν το 2-πορτο κουπέ Bentley Continental GT πρώτης γενιάς, του 2003 - 2011. Μάλιστα η Continental Flying Spur ήταν ουσιαστικά η 4-πορτη σεντάν εκδοχή της Bentley Continental GT πρώτης γενιάς, έχοντας και μεγαλύτερο συνολικό μήκος και μακρύτερο μεταξόνιο, αποσκοπώντας έτσι στην καλύτερη άνεση των πίσω επιβατών.
Μέσα στο 2013, η Continental Flying Spur υπέστη μια έντονη ανανέωση, τόσο αισθητικά, όσο και στο τεχνολογικό της υπόβαθρο, και μετονομάστηκε σε Bentley Flying Spur, αφαιρώντας την ενδιάμεση ονομασία «Continental».
Continental Flying Spur Κατηγορία:Αυτοκίνητα πολυτελείας Κατηγορία:Βρετανικά αυτοκίνητα
Μετσοβόνε
thumb|250px|Μετσοβόνε
Το μετσοβόνε είναι ημίσκληρο, καπνιστό τυρί που προέρχεται από το Μέτσοβο, απ' όπου πήρε και το όνομά του, και όπου παράγεται ένα άλλο γνωστό τυρί, η μετσοβέλα. Είναι τυρί Προστατευόμενης Ονομασίας Προέλευσης. Καπνίζεται κρεμασμένο, τυλιγμένο σε σχοινί, με την μέθοδο της Pasta filata, ενώ ωριμάζει επί διάστημα περίπου τριών μηνών. Παρασκευάζεται κυρίως από αγελαδινό γάλα ή μείγμα αγελαδινού με πρόβειο ή κατσικίσιο (όχι όμως πάνω από 20%). Συνοδεύεται συνήθως από λευκά κρασιά, ενώ χρησιμοποιείται σε σαλάτες ή σαν μέρος μεζέδων.
Η χημική του σύνθεση είναι:
Κατηγορία:Ημίσκληρα τυριά Κατηγορία:Ελληνικά τυριά Κατηγορία:Προϊόντα προστατευόμενης ονομασίας προέλευσης Κατηγορία:Καπνιστά τυριά Κατηγορία:Τυριά αγελαδινού γάλακτος Κατηγορία:Τυριά με ονομασία προέλευσης που προστατεύονται στην Ευρωπαϊκή Ένωση Κατηγορία:Ελληνικά Προϊόντα προστατευόμενης ονομασίας προέλευσης
Κατηφένια
Τα Κατηφένια αποτελούνται από ένα λευκό μακρύ πουκάμισο μέσα από το οποίο φοριέται ένα μεσοφόρι ώστε να δοθεί όγκος. Έπειτα έρχεται η τραχηλιά, ένα λευκό, ελαφρώς κεντημένο πανί που δένεται στον λαιμό, και πάνω από το πουκάμισο και την τραχηλιά, φοριέται ένα μαύρο αμάνικο φόρεμα με φαρδιές πιέτες, μήκους λίγο πάνω από τον αστράγαλο. Στη συνέχεια, τοποθετήται το ζιπούνι, κοντή ζακέτα από βελούδο σε χρώμα κόκκινο μπορντό (που αποτελεί και το συνηθέστερο), αλλά και σε μελί, ροζ, βερυκοκί, σομόν ή μωβ. Όμως, το ζιπούνι περιέχει κεντήματα από χρυσές κλωστές και πούλιες. Πάνω από το ζιπούνι τοποθετούνται τα "φλουριά" ή αλλιώς "άλυσος", χρυσά νομίσματα ενωμένα από αλυσίδες. Στο τέλος, φοριέται η ποδιά. Η ποδιά μπορεί να είναι κεντημένη με κόκκινο, ροζ, φούξια ή πράσινο χρώμα. Ακόμη, και αυτή περιέχει χρυσή κλωστή και πούλιες. Η ποδιά είναι λευκή μόνο στην περίπτωση ενός γάμου. Στο κεφάλι φοριέται ένα μαντίλι, το σαπίσο. Η ονομασία αυτή προέρχεται πιθανώς από το γεγονός ότι το σαπίσο κρατά τα μαλλιά προς τα πίσω. Η μπόλια είναι το επιστέγασμα της στολής. Η μπόλια πρόκειται για ένα μακρύ μαντίλι. Αρχικά φτιαχνόταν από τσεβρέ, αλλά σήμερα φτιάχνεται από μεταξωτό ύφασμα με χρυσές δαντέλες κατά το τελείωμα.
Παραπομπές
Κατηγορία:Μέγαρα